Здравейте,  

на 21.02.2020 г. предплатих две екскурзии /автобусна за 16.07.2020 и самолетна за 17.09.2020г/, за което имам подписани договори с туроператора. В последствие с оглед на пандемията реших да откажа пътуването за м.09 и изпратих мейл за отказ до фирмата, тъй като по договор имам право на отказ до 185 дни преди датата на пътуването без такса да прекратяване на договора. В случая датата, на която съм изпратила мейла за отказ съвпада с датата на обявяване на извънредното положение в България/13,03,2020г/.  

На 18.03.2020 г. пуснах втори отказ за екскурзията за 16.07.2020 г. за нея правото на отказ от моя страна без такса за прекратяване на резервацията е до 60 дни от датата на пътуването.  

До този момент от фирмата не са ми върнали нищо, като се оповават на чл.25 от закона за извънредното положение и естествено ми бяха изпратени ваучери, които не съм подписала до момента.  

Въпросът ми е: аз попадам ли в хипотезата на чл. 25,  

съгласно Чл. 25. (Нов – ДВ, бр. 34 от 2020 г., в сила от 09.04.2020 г., изм. – ДВ, бр. 44 от 2020 г., в сила от 14.05.2020 г., изм. – ДВ, бр. 71 от 2020 г., в сила от 11.08.2020 г.) Туроператор, който трябва да възстанови заплатена сума от пътуващ за туристическо пътуване, когато е било отменено до 31 декември 2020 г. поради разпространението на COVID-19, може да предложи на пътуващия ваучер за заплатената сума. Ако пътуващият не приеме ваучера и при липса на друго споразумение за туристически пакет – заместител, между туроператора и пътуващия, туроператорът възстановява до 12 месеца, считано от датата на отмяната на пътуването, всички плащания, които е получил от пътуващия или от негово име.  

Или според думите на Игнат Арсенов – директор на Европейски потребителски център България  

„Ако се отказваме от пътуване, планирано в по-далечен период от време, например през септември или октомври, хотелът работи, има полети, но по лична причина не желаем вече да пътуваме, тогава в сила е самият договор с туроператора и неговите клаузи, предвиждащи съответната неустойка, подчерта Игнат Арсенов“ /интервю в БНР от 25,05,2020 г https://bnr.bg/horizont/post/101283997/ignat-arsenov /




Предявен отказ за организирано пътуване
=======================================

 

Здравейте, Вера Стойнева,


препоръчително е адвокат да прегледа подписаните договори с туроператорите, както и заявленията, които сте изпратила до тях за прекратяването им. Без претенции за точен отговор и ако пътуванията са отменени до 31.12.2020 г. поради разпространението на Ковид 19, би следвало да е приложима цитираната разпоредба на чл. 25 от Закона за мерките и действията по време на извънредното положение.


Поздрави,  

адв. Николина Митова  

тел. 0898 303092


